Ddonpari (keliennenn kaoch?) a zo ur film korean. Troet eo bet e ditl gant Breathless er broioù all. Un dave da Godard na gavan ket me anat… met bon. Ar film-se a zo bet savet e diavaez metoù ar sinema, ar sevener en deus savet an istor a zo ivez aktour pennañ, produer, frammer… Nebeut-tre a archant en doa evit ober e film. Merzet e vez un tamm siwazh, filmet eo bet gant ur chamera niverel hag ar skeudenn neo ket dispar, ober a ra teulfilm un tamm. Neo ket lipet ker. Dibaboù iskis a zo ivez a-fed fiñvoù kamera (fiñval a ra kalz (re) a-wechoù) pe zoken a-fed stern. Chom a ra ar chamera tost spontus eus an dremmoù, mougus eo un tamm. Met klotañ a ra eveljust gant an istor, hini tud vouget e feulster o buhez pemdez. An haroz a labour evit dastum archant a dle tud, paeet eo evit skeiñ ganto. Un dudenn start eo, dichouest da gaozeal estreget evit kunujeniñ. Pep tra a dremen dre ar chounar hag ar feulster. Choant en doa ar sevener diskouez ur metou sokial izel e Korea ar Su, ken izel ha ken dichalloud ar baotred (tadoù) ennañ ken e kempouezont en ur vezañ machomerien er gêr. Neo ket gwall fentus an traoù…  A bep seurt tudennoù a zo, reoù zo a zo dedennus-tre, e-giz mignon/rener an haroz da skouer. Tammoù sioul/evurus a zo, filmet er straedoù, er marchad, aze e seblant an tudennoù bezañ evel ar reoù all. Al lodennoù-se a zo didrouz, gant ur sonerezh sioul hepken. Ar feulster ne vez ket diskouezet kalz (alies e vez ar chamera war dremmoù an testoù ha neo ket war ar chorfoù kastizet) met seblantout a ra rust, neo ket feulster labouret evel a vez a-wechoù e filmoù zo. Seblantout a ra  gwir-tre, boutin-tre. Ur film dedennus eo Ddongpari, start. Hirig eo ivez (2e10 memestra) met ar pezh a rebechan dezhañ eo dreist-holl an dibaboù kamera menneget a-us. Mod all eo splann danezon an aktourien ha youl honest ar sevener/aktour/… YANG Ik-June.